section_heading: Sažetak
paragraph_text: U drugom poluvremenu, Fulham je počeo s pritiskom i neprekidno je imao loptu kod svojih igrača. Pritisak se umalo isplatio kad je loše pokriveni Simon Davies pogodio u okvir gola, ali je Atléticov vratar David De Gea sjajno reagirao. U 55. minuti, Bobby Zamora, koji je već bio lakše ozljeđen prije utakmice, zamijenjen je Clintom Dempseyem, koji je postao prvim amerikancem u finalu nekog europskog natjecanja.<ref> Atlético je do kraja utakmice bio bolja momčad, ali nije uspio postići pogodak, pa je utakmica nastavljena s produžetcima. U produžetcima, opet je Atlético bio bliži pogotku, s Forlán i Agüero u dvjema prilikama za gol. Kako se približavala 120. minuta, činilo se da će se pucati jedanaesterci; međutim, Španjolci su postigli pobjednički pogodak, kada je Agüero prevario Fulhamovog braniča Chrisa Bairda i nabacio Forlánu, koji je progurao loptu u mrežu.